ΓΡΑΠΤΗ ΕΡΩΤΗΣΗ E-1703/00

υποβολή: Jonas Sjstedt (GUE/NGL) προς την Επιτροπή

(29 Μαΐου 2000)

Θέμα: Όργανα ελέγχου των βιολογικών τροφίμων

Η Grna Konsum στη Σουηδία δέχτηκε ισχυρό πλήγμα όταν θεσπίστηκε ο κανονισμός της ΕΕ που προέβλεπε ότι ολόκληρη η παραγωγή βιολογικών τροφίμων που εισάγεται στην ΕΕ από τρίτες χώρες πρέπει ναπόκειται σε έλεγχο εγκεκριμένου από την ΕΕ ελεγκτικού οργάνου. Για τις τρίτες χώρες, η κατάσταση είναι δυσχερής αφού τα εθνικά ελεγκτικά τους όργανα δεν είναι εγκεκριμένα και συνεπώς τα βιολογικά προϊόντα από τις χώρες αυτές δεν μπορούν να διατεθούν στην αγορά της ΕΕ ως βιολογικά τρόφιμα. Από τα 150 βιολογικά προϊόντα της Grna Konsum το καλοκαίρι του 1999 μόνο οκτώ παρήχθησαν σε χώρες που διαθέτουν εγκεκριμένα ελεγκτικά όργανα. Οι διαδικασίες της ΕΕ για την έγκριση ελεγκτικών οργάνων σε τρίτες χώρες θεωρούνται είτε δαπανηρές είτε εξαιρετικά γραφειοκρατικές. Τα βιολογικά τρόφιμα κινδυνεύουν να ακριβύνουν ή θα εξαφανιστούν από τα ράφια των καταστημάτων. Δεν εκτιμά η Επιτροπή ότι είναι δικαιολογημένη η ανησυχία λαμβανομένωνπόψη των ανωτέρω; Έχει εξουσιοδοτήσει η ΕΕ τη Διεθνή Ομοσπονδία Κινημάτων Βιολογικής Γεωργίας (IFOAM) να εγκρίνει όργανα ελέγχου βιολογικών τροφίμων;

Απάντηση του κ. Mr Fischler εξ ονόματος της Επιτροπής

(27 Ιουλίου 2000)

Ένας από τους κύριους στόχους του κανονισμού (ΕΟΚ) αριθ. 2092/91 του Συμβουλίου περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και είδη διατροφής(1), είναι η δημιουργία και η προώθηση μιας αγοράς βιολογικών προϊόντων αξιόπιστης για τους καταναλωτές. Μόνο μια αξιόπιστη αγορά θα επιτρέψει τη διαρκή ανάπτυξη της βιολογικής παραγωγής στην Κοινότητα, αλλά και στις τρίτες χώρες που εξάγουν στην Κοινότητα.

Συνεπώς, ο εν λόγω κανονισμός δίνει μεγάλη έμφαση στα μέτρα ελέγχου, που συνίστανται, αφενός σε ένα ειδικό καθεστώς επιθεώρησης στην Κοινότητα, που καθιέρωσαν τα άρθρα 8, 9, 10 και το παράρτημα III. Αφετέρου, το άρθρο 11 περιέχει απαίτηση σύμφωνα με την οποία τα προϊόντα τρίτης χώρας πρέπει να έχουν παραχθείπό όρους ελέγχου που είναι αποδεκτοί ως ισοδύναμοι με αυτούς που εφαρμόζονται στην Κοινότητα. Οι όροι αυτοί είναι σύμφωνοι με τις κατευθυντήριες γραμμές Codex Alimentarius για την παραγωγή και την εμπορία προϊόντων που έχουν παραχθεί με βιολογικό τρόπο, και, όπως αναφέρεται παραπάνω, απαραίτητοι για να εξασφαλιστεί η διατήρηση της εμπιστοσύνης των καταναλωτών στην εν λόγω αγορά.

Ο κανονισμός προβλέπει ότι η αξιολόγηση της ισοδυναμίας και η αναγνώριση των ελεγκτικών φορέων στις τρίτες χώρες πραγματοποιούνται είτε από την Επιτροπή με βάση τα στοιχεία πουποβάλλει η κυβέρνηση της τρίτης χώρας (διαδικασία του άρθρου 11(1)) ή από τις αρχές των κρατών μελών με βάση τις πληροφορίες uπουποβάλλουν οι ενδιαφερόμενοι εισαγωγείς (διαδικασία του άρθρου 11(6)). Ο κανονισμός αφήνει εντούτοις στην Επιτροπή και στις αρχές των κρατών μελών τη δυνατότητα να λάβουνπόψη τους τις πληροφορίες που περιέχουν οι εκθέσεις της Διεθνούς Ομοσπονδίας των Κινημάτων Βιολογικής Γεωργίας (IFOAM) σχετικά με τη βιολογική παραγωγή σε ορισμένες τρίτες χώρες, εφόσον οι εν λόγω εκθέσειςποβάλλονται στο πλαίσιο των προαναφερθεισών διαδικασιών.

Οι εισαγωγές από τις τρίτες χώρες παρακολουθούνται επισταμένα από την Επιτροπή και τα κράτη μέλη. Φαίνεται ότι όλοι οι τύποι βιολογικών προϊόντων εισάγονται στην Κοινότητα από περίπου 100 τρίτες χώρες από όλα τα μέρη του κόσμου. Η Επιτροπή δεν πιστεύει ότι τα προαναφερθέντα μέτρα οδήγησαν σε σημαντική μείωση των εισαγωγών βιολογικών προϊόντων από τρίτες χώρες.

(1) ΕΕ L 198 της 22.7.1991.